Държавен вестник, бр. 50, 2014 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  50
подходящото отбранително средство, защото 
не е съразмерно на целта да бъде защитена 
държавната собственост от точно определена 
категория противоправни посегателства (вж. 
Решение на КС № 5 от 2003 г.; Решение на 
КС № 15 от 2010 г.).
По гореизложените съображения и на ос-
нование чл. 149, ал. 1, т. 2 от Конституцията 
на Република България Конституционният съд
Р Е Ш И :
Установява противоконституционност на 
точка 8 от Решение на Народното събрание 
от 26 май 2009 г. по доклада на Временната 
анкетна комисия за установяване на актове и 
действия, с които е уредена собствеността и 
начинът на ползване на имоти в Студентски 
град в София (ДВ, бр. 41 от 2 юни 2009 г.).
Председател: 
Димитър Токушев
4035
МИНИСТЕРСКИ СЪВЕТ
ПОСТАНОВЛЕНИЕ № 148 
ОТ 9 ЮНИ 2014 Г.
за изменение и допълнение на Постановление 
№ 268 на Министерския съвет от 2011 г. за 
създаване на Съвет за електронно управление 
при Министерския съвет (ДВ, бр. 77 от 2011 г.)
МИНИСТЕРСКИЯТ СЪВЕТ
П О С Т А Н О В И :
§ 1. Член 3 се изменя така: 
„Чл. 3. (1) Съветът се състои от председател, 
заместник-председател, секретар и членове.
(2) Председател на съвета е заместник 
министър-председателят по икономическото 
развитие.
(3) Заместник-председател на съвета е ми-
нистърът на транспорта, информационните 
технологии и съобщенията.
(4) Секретар на съвета е съветник към 
политическия кабинет на министър-предсе-
дателя, определен от министър-председателя.
(5) Членове на съвета са:
1. министърът на финансите;
2. министърът на вътрешните работи;
3. министърът на правосъдието;
4. министърът на регионалното развитие;
5. министърът на земеделието и храните;
6. министърът на здравеопазването;
7. министърът на образованието и науката;
8. министърът на икономиката и енерге-
тиката;
9. министърът на труда и социалната по-
литика;
10. министърът на инвестиционното про-
ектиране;
11. председателят на Държавна агенция 
„Технически операции“;
12. заместник-председател на Държавна 
агенция „Национална сигурност“, определен 
от председателя є;
13. главният секретар на Министерския съвет.
(6) Председателят на съвета може да кани 
за участие в заседания и други министри, 
представители на други държавни и общински 
институции, както и на неправителствени 
организации, имащи отношение към разглеж-
даните въпроси.
(7) Участието на членовете в дейността на 
съвета е лично. При обективна невъзможност 
да участват в заседанията на съвета членовете 
му се представляват от изрично упълномощени 
за това длъжностни лица.“
§ 2. Член 6 се изменя така:
„Чл. 6. Администрацията на Министерския 
съвет осъществява административното и орга-
низационно-техническото обслужване на съве-
та и подпомага експертно неговата дейност.“
§ 3. Член 7 се изменя така:
„Чл. 7. (1) Със заповед министър-председа-
телят създава постоянна междуведомствена 
работна група към съвета, която да подпомага 
работата на съвета.
(2) Работната група се състои от предсе-
дател и членове.
(3) Председател на работната група е 
директорът на дирекция „Информационни 
технологии и електронно управление“ на 
Министерството на транспорта, информаци-
онните технологии и съобщенията.
(4) Членове на работната група са:
1. по един представител на Министерството 
на финансите, на Министерството на вътреш-
ните работи, на Министерството на правосъ-
дието, на Министерството на регионалното 
развитие, на Министерството на земеделието 
и храните, на Министерството на здравеопаз-
ването, на Министерството на образованието 
и науката, на Министерството на икономи-
ката и енергетиката, на Министерството на 
околната среда и водите, на Министерството 
на младежта и спорта, на Министерството на 
културата, на Министерството на отбраната, 
на Министерството на външните работи, на 
Министерството на труда и социалната поли-
тика и на Министерството на инвестиционното 
проектиране, отговарящ за електронното уп-
равление, определен от съответния министър;
2. съветникът към политическия кабинет на 
заместник министър-председателя по икономи-
ческото развитие, отговарящ за електронното 
управление;
3. представител на Държавна агенция „На-
ционална сигурност“, отговарящ за електрон-
ното управление, определен от председателя є;
4. представител на Националния статисти-
чески институт, отговарящ за електронното 
управление, определен от председателя му.
(5) Председателят на работната група може 
да кани за участие в заседанията є представи-
тели на академичната и на бизнес общностите.